

**ПРОГРАМ**

**КОНТРОЛЕ КВАЛИТЕТА ВАЗДУХА**

**НА ТЕРИТОРИЈИ ОПШТИНЕ ДИМИТРОВГРАД**

**ЗА 2024. И 2025. ГОДИНУ**

**Димитровград, јул 2024. године**

ПРЕДЛОГ

На основу члана 69. став 1. и 4. и члана 70. Закона о заштити животне средине („Сл. гласник РС“, бр. 135/2004, 36/2009, 36/2009-др.закон и 72/2009-др.закон, 43/2011-одлука УС, 14/2016, 76/2018, 95/2018-др.закон и 95/2018-др.закон), члана 9. став 2. и члана 15. став 3. Закона о заштити ваздуха („Сл. гласник РС“, бр. 36/2009, 10/2013 и 26/2021-др. Закон), члана 5 и 6. Уредбе о условима за мониторинг и захтевима квалитета ваздуха („Сл. гласник РС“ бр.11/2010, 75/2010, 63/2013), члана 40. став 1. тачка 29. Статута општине Димитровград ("Сл. лист општине Димитровград" бр. 6/19) и сагласности Министарства заштите животне средине (број 001563975 2024 од 04.07.2024. године) Скупштина Општине Димитровград на седници одржаној дана \_\_.09.2024. године, донела је

**ПРОГРАМ**

**КОНТРОЛЕ КВАЛИТЕТА ВАЗДУХА**

**НА ТЕРИТОРИЈИ ОПШТИНЕ ДИМИТРОВГРАД**

**ЗА 2024. и 2025. ГОДИНУ**

**1. УВОД**

Мониторинг квалитета ваздуха се остварује праћењем концентрација загађујућих материја у ваздуху на територији општине Димитровград, а добијени резултати ће дати увид у квалитет ваздуха на територији општине Димитровград.

**2. РЕАЛИЗАЦИЈА ПРОГРАМА КОНТРОЛЕ КВАЛИТЕТА ВАЗДУХА НА ТЕРИТОРИЈИ ОПШТИНЕ ДИМИТРОВГРАД ЗА 2024. и 2025. ГОДИНУ**

Програм контроле квалитета ваздуха на територији општине Димитровград за 2024. и 2025. годину, узимајући у обзир износ средстава у буџету ЈЛС планираних за ову намену, обухвата следећи програм:

***2.1.* - *Праћење квалитета ваздуха на територији општине Димитровград за 2024. и 2025. годину***

**3. ОСНОВЕ ПРОГРАМА**

Законом о заштити ваздуха је успостављен и јединствен функционални систем мониторинга квалитета ваздуха и утврђени принципи формирања државне и локалних мрежа мерних станица и/или мерних места за фиксна мерења. Локална мрежа мерних места успоставља се за праћење квалитета ваздуха на нивоу јединице локалне самоуправе. Локалну мрежу чине мерне станице и/или мерна места која надлежни орган јединице локалне самоуправе одређује на основу мерења или поступака процене за зоне и агломерације за које нема података о нивоу загађујућих материја, у складу са својим потребама и могућностима. Мерење квалитета ваздуха у локалној мрежи обавља се према Програму који за своју територију доноси надлежни орган јединице локалне самоуправе, који мора бити усклађен са програмом контроле квалитета ваздуха којим са успоставља државна мрежа, а сагласност на Програм даје Министарство заштите животне средине Републике Србије. Овим програмом успоставља се Локално мерно место за мерење нивоа загађујућих материја у ваздуху на територији Општине Димитровград за 2024. и 2025. годину и одређује се обим, врста и учесталост мерења. Локално мерно место успоставља се ради праћења квалитета ваздуха на нивоу јединице локалне самоуправе у циљу заштите здравља људи, вегетације и природних екосистема. Средства за реализацију програма контроле квалитета ваздуха на локалу обезбеђују се из буџета јединице локалне самоуправе.

**4. ЛОКАЛНО МЕРНО МЕСТО**

На урбаном мерном месту врши се континуално фиксно и наменско мерење.

Локална мерна станица и мерно место за мерење нивоа загађујућих материја у ваздуху на територији Општине Димитровград, са типом мерног места и загађујућим материјама које се прате дата је у Табели 1.

Мерења концентрације обухватају следеће параметре: SО2, NО2 и чађ.

Учесталост мерења: 24-часовна мерења сваког дана у току године, према Табели 1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Редни број** | **Назив мерног места** | **Врста станице** | **Географска ширина** | **Географска дужина** | **Надморска висина (m)** | **Динамика мерења** | **Загађујуће материје** | | |
| **Чађ** | **SО2** | **N****О2** |
| 1. | ОШ „Христо Ботев“  Димитровград | мерно место (урбана зона) | 43°01 ʹ 54ʺN | 22°77 ʹ 89ʺE | 463 | 24 часа сваког дана у току године | X | X | Х |

**5. ОБРАДА И АНАЛИЗА ПОДАТАКА И ИЗВЕШТАВАЊЕ О РЕЗУЛТАТИМА КОНТРОЛЕ КВАЛИТЕТА ВАЗДУХА**

**5.1 Обезбеђивање квалитета података**

Обрада и анализа података и извештавање о резултатима контроле квалитета ваздуха вршиће се у складу са Законом о заштити ваздуха („Сл. гласник РС“ бр. 36/2009, 10/2013 и 26/2021-др.Закон) и Уредбом о условима за мониторинг и захтевима квалитета ваздуха ( „Сл. гласник РС“ бр. 11/2010, 75/2010 и 63/2013). Сва мерења,обраду и анализу података, извршаваће овлашћено правно лице (стручна организација), које врши мониторинг ваздуха, исто ће бити одабрано након спроведеног поступка јавне набавке, које је у обавези да примењује акредитоване методе испитивања, да се стара о одржавању мерних места и мерних инструмената са пратећом опремом, као и да обезбеди опрему за пријем и пренос података, а ради обезбеђивања захтеваног квалитета података који се користе за оцењивање квалитета ваздуха. Овлашћено правно лице које је акредитовано као лабораторија за испитивање и поседује акредитоване методе за мерење свих загађујућих материја наведених у Програму, као и овлашћење надлежног Министарства да врши мониторинг квалитета ваздуха, спроводи мерења, обраду и анализу података.

**5.2. Редовно извештавање**.

Извештаје о извршеним мерењима, односно о резултатима контроле квалитета ваздуха у оквиру Локалног мерног места, стручна организација доставља надлежној локалној самоуправи, Општини Димитровград, до 15. у месецу за претходни месец а годишњи извештај у року од 30 дана од истека извештајног периода.

Саставни део извештаја је методологија узорковања, мерна опрема и методологија обраде података. Резултати ће бити текстуално објашњени и табеларно приказани, са закључком о стању аерозагађења на предвиђеној локацији.

Податке о квалитету ваздуха надлежни орган јединице локалне самоуправе дужан је да достаља Агенцији за заштиту животне средине до 15. у месецу за претходни месец, а годишњи извештај најкасније 60 дана од дана истека календарске године за предходну годину.

Надлежни орган јединице локалне самоуправе дужан је да податке из става 1. учини доступним јавности и објави их у средствима јавног информисања, електронским медијима, као и на својој веб-страници.

Годишњи извештај треба да садржи опис макролокације и микролокације за обављање фиксних мерења; документовани приказ мерних места и локација за узимање узорака; опис методологије мерења загађујућих материја из програма; опис мерних уређаја помоћу којих се обављају мерења загађујућих материја из Програма; резултате мерења са приказом свих измерених дневних вредности концентрација загађујућих материја из Програма; дискусију резултата мерења са закључком.

**6. РЕАЛИЗАЦИЈА ПРОГРАМА**

Програм контроле квалитета ваздуха на територији општине реализује Општинска управа Димитровграда, Одељење за буџет, финансије, послове јавне набавке, локалног економског развоја, локалну пореску администрацију, пољопривреду и заштиту животне средине, Фазе кроз које се реализује су:

1. Доношење Програма контроле квалитета ваздуха на територији Општине Димитровград од стране јединице локалне самоуправе, као и обезбеђивање сагласности Министарства заштите животне средине Републике Србије
2. Ангажовање овлашћеног правног лица које је акредитовано као лабораторија за испитивање, односно које поседује акредитоване методе мерења за загађујуће материје обухваћене Програмом контроле квалитета ваздуха на територији општине и дозволу министарства надлежног за послове заштите животне средине за вршење мерења квалитета ваздуха.

**7. ИЗВОРИ ФИНАНСИРАЊА**

Средства за реализацију Програма праћења квалитета ваздуха обезбеђена су из Буџета Општине Димитровград за 2024. и 2025. годину, која су опредељена за заштиту животне средине.

**8. ПРЕЛАЗНЕ И ЗАВРШНЕ ОДРЕДБЕ**

Програм контроле квалитета ваздуха на територији општине Димитровград за 2024. и 2025. годину ступа на снагу даном доношења.

Број:

Датум:

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров